Vacuum Sealers | Food Savers to Preserve and Store Food
Home >	Storage & Organization >	Food Storage >	Vacuum Sealers Kleingroepe 30 Nov tot 6 Des
Kleingroepmateriaal vir die week van 30 November tot 6 Desember
Volgende Sondagoggend se erediens handel DV oor die tema “floreer”. Gesels oor wat die term vir julle beteken. Deel met mekaar waar en hoe jy vanjaar “floreer” heet.
Lees Psalm 92:13-16 (verkieslik uit die Ou Vertaling of Bybel Direkte Vertaling)
Die BDV vertaal v13 se “sterk wees / groei” as “gedy”.
• Gesels oor wat julle opval of aanspreek in die teksgedeelte.
• Hoe help hierdie Psalm ons om “floreer” te verstaan?
• Wat laat ’n mens floreer? Wanneer floreer ’n mens? Waartoe (doel) floreer ’n mens?
• ’n Mens hoor deesdae baie van die sogenaamde voorspoedteologie (“prosperity gospel”) – mense wat sê dat gelowiges noodwendig finansiële welvaart, goeie gesondheid, e.d.m. sal beleef. Wanneer gelowiges dan nié voorspoed beleef nie, word dit aan een of ander sonde in die gelowige se lewe (of erger nog, in hul voorsate se lewens) toegeskryf. Hoe is dit anders of dieselfde as jul gesprek oor “floreer”?
• Scot McKnight sê: The Spirit can take our abilities and transcend them, then take our inabilities and transform them into the gracious power of unity. To flourish, then, we need to be Holy Spirit people. Watter nuwe perspektiewe gee hierdie aanhaling vir julle?
Deel spesifieke gebedsbehoeftes met mekaar en bid vir mekaar.
Written by Rethie van Niekerk on 29/11/2015 . Posted in Anders Eenders
Skriflesings: 2 Kor 1:19-22 en Efes 1:14
Ons is ANDERS geskape deur God, maar in Christus word anderses EENDERS, deur Sy genade.
Wat maak ons Eenders? Die feit dat ons in Christus is. Om in Christus te wees, beteken dat ons nie meer vanuit ons menslike vlees leef nie, maar vanuit die nuwe identiteit wat ons in Christus ontvang het, soos Rom 8:9 sê: ons word nie meer deur die sondige natuur beheer nie, maar deur die Gees.
Ek definieer nie meer myself vanuit my gebroke menslikheid nie, want ek is ‘n nuwe mens [2 Kor 5:17].
Paulus sê hy beroem hom nie meer op die uiterlike dinge nie [Kol 3:3], inteendeel, wat vir hom ‘n bate was, beskou hy nou as waardeloos ter wille van Christus [Kol 3:7]. Ek het alles prysgegee en beskou dit as verwerplik, sodat ek Christus as enigste bate kan verkry en een met Hom kan wees [Kol 3:8,9].
Dit is wat anderses eenders maak. Solank ons onsself nog definieër vanuit ons kulturele identiteit, sosiale identiteit, my prestasies, persoonlikheid, geaardheid of enige ander vorm van die menslike natuur, beklemtoon ons die andersheid meer as die eendersheid.
God kyk na ons deur die soendood van Jesus, en daarom is ons eenders voor God. Dit is hoe ons na onsself en na ander mense moet kyk.
Hoe kry ons dit reg? Natuurlik net deur die genade van God.
“Grace is God’s goodness showered on people who have failed”
“Grace is someone at the end of their rope finding new strength”
Genade is God se “Ja” aan ons in Christus – 2 Kor 1:19-22
Ons is vir Hom afgesonder
Ons is as sy eiendom beseël
Genade is God se “Ja” aan ons deur die Heilige Gees – Efes 1:14
Die waarborg vir wat ons nog sal ontvang.
God se genade transformeer my van die persoon wat ek was voordat ek Jesus as Verlosser aangeneem het tot die persoon wat God in gedagte het ek moet wees in Christus en deur die Heilige Gees. Dit is die wedergeboorte waarvan Jesus vir Nikodemus ook vertel. God doen dit in elk geval.
Deur die genade van God het Paulus se lewe verander van ‘n Farisieër en vervolger van die gelowiges tot ‘n apostel van Jesus Christus [Gal 1:15-16].
Deur die genade van God gee die Heilige Gees aan ons genadegawes, sodat ons kan wees wat God wil hê ons moet wees.
Deur die genade van God ontvang ons ‘n nuwe identiteit, daarom sê Paulus: Deur die genade is ek wat ek is [1 Kor 15:10].
Die Woord is dus duidelik: God se genade transformeer my lewe, God maak my ‘n nuwe mens as ek Jesus as Verlosser aangeneem het. God het sy werk klaar gedoen en Hy het ook nie halwe werk gedoen nie. Nou wag Hy vir jou om uit te tree uit die ou mens en in te tree in die nuwe mens.
Die vraag is: In watter identiteit leef ek? My ou identiteit of die nuwe identiteit. Dit is die grootste uitdaging vir gelowiges, want dit bepaal of die genade van God tot werking kom in my lewe of nie. Hoe langer ek aan my ou menslike natuur vasklou, hoe mider kan die genade van God in werking kom in my lewe.
Paulus sê: “Ek is tot alles in staat deur Christus wat my die krag gee” [Fil 4:13]. Hy kon ook nie van die Farisieër en vervolger verander tot die apostel, sonder die krag van Christus in hom nie. Dit is ook net die genade van God wat dit vir my en jou moontlik maak om daardie stap te neem.
Dit is wat die hele Christelike gemeenskap moet doen – die kerkraad, die ring, die sinode, die algemene sinode, want eers dan is ons ‘n “grace-creating fellowship”.
Grace – creating fellowship
Scott McNight sê die kerk moet ‘n “grace-creating fellowship” wees.
Die verhaal van die genadige Vader en die verlore seun van Lukas 15 verduidelik presies vir ons wat God se genade beteken.
Dit is nie goed genoeg om die genade van God te ontvang nie, want God se genade kan nie by ons stop nie. Dit is bedoel var diegene wat nie God se genade ken nie. God se genade is nooit ‘n besitting nie, dit is ‘n geskenk wat uitgedeel moet word.
In watter mate is jy ‘n uitdeler van God se genade?
In watter mate is die gemeente ‘n uitdeler van God se genade?
Sodat mense hulle nuwe identiteit in Christus deur die werking van die Heilige Gees kan ontdek.
Written by Chris van Wyk on 09/11/2015 . Posted in Anders Eenders, Kobus Prinsloo, Preke
NUUTHEID – Kleingroepe: 9-15 November 2015
Vertel vir mekaar watter gedagtes, verhale, ervarings, vrese en drome by julle opkom wanneer julle die woord “vryheid” hoor.
Lees Galasiërs 5
Gesels oor wat julle opval of aanspreek in die teksgedeelte.
Daar is natuurlik ’n verskil tussen vryheid en ‘n vrypas (wat in Engels genoem word “license”) – om te doen wat jy wil. Wat, dink julle, is die verskil? Hoe beskryf hierdie week se teksgedeelte die verskil?
Hoe strook dit met ons samelewing se idee dat jy kan doen wat jy wil, “solank dit niemand seermaak nie”?
Vers 19 noem 15 (of 16, as jy “dergelike dinge” bytel) praktyke van die sondige natuur. Agt daarvan gaan oor verdeeldheid. Hoe help dit ons om vryheid beter te verstaan?
McKnight sê: Love both guides as and constrains us. Kan julle aan voorbeelde hiervan dink?
Ons kan onsself net in liefde weggee (dus in liefde dien), wanneer ons deel is van ’n gemeenskap wat ’n tasbare beliggaming van God se onvoorwaardelike liefde is. Dink julle dis waar? Hoe beleef julle dit?
Die nuwe vryheid wat ons in Christus ontvang, plaas gelowiges binne ’n nuwe gemeenskap. Maar wat die een groep (bv. die Jode) dink is vryheid, mag die nie-Jode dalk beskou as slawerny. McKnight sê: So the differences multiply as soon as freedom becomes the church’s new way of life. Hoe beleef julle dit? Hoe moet ons dan ons vryheid te midde van verskille uitleef?
Augustinus het gesê: Love, and do what you will. McKnight sê: The ideal Christian life is not a life of “rules and regulations,” but rather a life of irresistible, Spirit-shaped, new creation freedom to do all God calls us to be. Hoe help dit julle om gelowiges se vryheid te verstaan?
Waartoe roep God julle nou?
Written by Rethie van Niekerk on 08/11/2015 . Posted in Anders Eenders
GENADE – KLEINGROEPE: 2-8 NOVEMBER 2015
“The church is God’s world-changing social experiment of bringing unlikes and differents to the table to share life with one another as a new kind of family. When this happens, we show the world what justice, peace, reconciliation, and the life together are designed by God to be. The church is God’s show-and-tell for the world to see how God wants us to live like a family.” [S McNight: Fellowship of Differents, p16].
Iemand open met gebed.
Raak dan stil vir 3 minute. Elkeen dink na oor God se genade in sy/haar lewe. Moenie net dink in terme van wat God vir jou doen nie, maar veral ook wie God deur sy genade vir jou is.
Gee ruim tyd vir getuienisse en kyk of julle sekere partone kan raaksien van hoe julle God se genade ervaar.
Watter betekenis het God se genade vir julle, binne die konteks van die wêreld waarin ons vandag lewe?
Neem genoeg tyd om saam te bid en God te dank vir al sy genade oor ons lewe.
Jesus is God se “Ja” aan ons. Lees en bespreek die volgende verse. Op watter manier sê God “ja” vir jou?
2 Kor 1:19-22
Hoe verander God se “Ja” deur Jesus jou lewe?
Die Heilige Gees is God se “Ja” aan ons. Lees Efes 1:14. Op watter manier sê God “ja” vir jou?
Hoe verander God se “Ja” deur die Heilige Gees jou lewe?
Scot McNight sê die kerk moet ‘n “grace-created and grace-creating fellowship of differents” [p48] wees. Lees ook die inleidende paragraaf hiermee saam.
Ek en jy is die “kerk”. Wat moet in myself verander sodat God se plan met die kerk kan realiseer?
Wat gaan jy ANDERS doen om te wys dat jy in Christus EENDERS is met ander gelowiges, as voorbeeld van wat God vir die hele mensdom in gedagte het.
Written by Chris van Wyk on 01/11/2015 . Posted in Anders Eenders, Kleingroepe